钦定古今图书集成/明伦汇编/官常典/第604卷 > 翁万达
## 钦定古今图书集成/明伦汇编/官常典/第604卷 > 翁万达

按《广西通志》：“万达，字仁夫，揭阳人。性开敏，有大略。嘉
靖间，知梧州府，以干济闻。其为宪副，备兵浔邕问龙
州赵楷、凭祥州李寰。两人者，皆弑其州主，拥众自卫，
军府惮其强，置不问。万达以计致之，相次伏法，曾无
斗米一兵之费。弩滩贼侯公丁积憾倡乱断藤峡，贼
大起以应。万达身出行部，与参议田汝成密计，诱公”
丁至，槛送军府。万达监左右军，分道入峡，追北及罗
运山，捕斩甚众。凯旋，会万达擢浙参政，军府以交南
之役留之计事，奏改广右，后授交南降军府决策多
凭万达，数年官至司马。督宣大，亦多军功。见《纪宣镇
志》。